Galway Bay

For sang med samme navn, se Galway Bay (sang)

Galway Bay — Galwaybukta (irsk: Cuan na Gaillimhe)«Cuan na Gaillimhe / Galway Bay», Placenames Database of Ireland er en stor bukt på vestkysten av øya Irland. Den ligger mellom grevskapet Galway i provinsen Connacht og distriktet Burren i grevskapet Clare i provinsen Munster. Byen Galway ligger på nordøstsiden av bukten. Galwaybukta er om lag 50 kilometer lang og mellom 10 og 30 kilometer bred. Aranøyene(Oileáin Árann) ligger ved åpningen av bukten i vest, og det er flere mindre øyer i bukta. Vest for Galway er preget av bergartene granitt, men i sør er de av kalkstein. «Galway Bay Complex SAC» (PDF). Irish Government 

Tilnærmingene til bukten mellom Aranøyene og fastlandet er som følger:

 Nordsundet (An Súnda ó Thuaidh) ligger mellom Inis Mór og Leitir Mealláin i Connemara; kjent som Bealach Locha Lurgan på irsk.
 Gregory's Sound (Súnda Ghríoghóra) ligger mellom Inis Mór og Inishmaan; kjent som Bealach na h-Áite på irsk.
 Foul Sound (An Súnda Salach) ligger mellom Inishmaan og Inisheer; kjent som Bealach na Fearbhaighe på irsk.
 South Sound (An Súnda ó Theas), kjent som Bealach na Finnise på irsk, ligger mellom Inisheer og grevskapet Clare.

 Spesielt viktig verneområde 
Kystdelene av Galwaybukta har blitt utnevnt til et spesielt viktig verneområde. Dette er på grunn av det brede spekteret av viktige naturtyper som blant annet tidevannsslam og sandflater, andre kysthabitater, kystviker, saltmyrer, turlougher (innsjøer som oppstår og forsvinner), kalkrike gressletter og kalksteinsfortau. Galwaybukta tilbyr habitat til sel og oter, og er et viktig ornitologisk sted for sjøfugler, snipefugler og andefugler.

 «Galwayskuten» 
Galwaybukta er kjent for et unik type seilfartøy, Galway Hooker (irsk: húicéir), eller «Galwayskuten», som har navn etter den. Det er et tradisjonelt fiskefartøy, og dets seil består av en enkelt mast med et hovedseil og to forseil. Tradisjonelt er båten svart (belagt i bek) og seilene er mørke rødbrune.«The Galway Hooker», Galway City Museum Merk at Hooker her har ikke den vanlige betydningen «prostituert», men var opprinnelig skrevet Hoeker i betydningen «liten seilskute».Collins, Timothy (2001): «From Hoekers to Hookers: A Survey of the Literature and Annotated Bibliography on the Origins of the Galway Hooker», Journal of the Galway Archaeological and Historical Society, 53, s. 66-83

 Drukningstragedie i 1902 
Den 4. mai 1902 mistet åtte fiskere fra en landsby i nærheten livet mens de seilte i Galwaybukten nær Kilcolgan. «Eight fishermen drown», The Irish Times. 10. mai 1902. Madden, Marie (16. mai 2012): Talking History, Galway Independent. Arkivert fra originalen den 18. mai 2015 Syv (Patrick Folan, Patrick Burns, Patrick McDonagh, John Barrett, Michael Burke, Michael Dwyer og Stephen Hynes) druknet; Patrick Walsh svømte til land ved nærliggende Kilcolgan, men døde av utmattelse på stranden. Ulykken pregget lokalsamfunnet og en innsamlingsaksjon ble organisert for familiene til de druknede fiskerne. «Fund for drowned men», The Irish Times. 27. mai 1902

 Galwaybukta i populærkulturen 
Galwaybukta omtales eller refereres til i en rekka kunstarter, blant annet

I den tradisjonelle irske sangen «The Rare Old Mountain Dew» fra 1882:Let grasses grow and waters flowIn a free and easy wayBut give me enough of the rare old stuffThat's made near Galway Bay«Lyrics», Musicanet.org

Fra John Lennons song «The Luck of the Irish» fra 1972:If we could make chains with the morning dewThe world would be like Galway Bay''«The Luck of the Irish», Lyrics.com

 Referanser 

 Eksterne lenker 

 Galway Bay, County Galway Guide

Kategori:Republikken Irlands geografi
Kategori:Bukter og fjorder på øya Irland
Kategori:Galway
Kategori:Clare